钦定古今图书集成/明伦汇编/官常典/第007卷 > 朱子大全集 > 《答滕德粹》
## 钦定古今图书集成/明伦汇编/官常典/第007卷 > 朱子大全集 > 《答滕德粹》

示问，曲折具悉。大抵守官且以廉勤爱民为先，其它
事难预论。幸四明多贤士，可以从游，不惟咨决所疑，
至于为学修身，亦皆可以取益。熹所识者，杨敬仲简、
吕子约。〈监米仓〉所闻者沈国正焕、袁和叔燮，到彼皆可
从游也。

到官既久，民情利病必已周知。更宜每事加意，使随
事有以及人，则亦可以充其职业，而无愧于廪食矣。
亲炙诸贤，想亦有益。日用之间，常更加持守讲习之
功，以求其远者大者，则区区之所愿也。